**ส่วนที่ ๑**

**สภาพทั่วไปและข้อมูลพื้นฐาน**

**ส่วนที่ ๑ สภาพทั่วไปและข้อมูลพื้นฐาน**

**(1) ด้านกายภาพ**

1) ประวัติ

ตำบลค้างพลูเป็นตำบลที่ตั้งมานานหลายสิบปีแล้ว เมื่อก่อนตำบลค้างพลูนับว่าเป็นตำบลที่ ใหญ่ตำบลหนึ่งของอำเภอโนนไทย ต่อมาจึงได้แยกออกมาเป็น ๒ คือ ตำบลค้างพลูและตำบลบ้านวัง ได้เดิมมีฐานะเป็นสภาตำบลค้างพลู และได้ยกฐานะเป็นองค์การบริหารส่วนตำบลค้างพลูตามประกาศ กระทรวงมหาดไทย ลงวันที่ ๑๖ ธันวาคม ๒๕๓๙ ซึ้งประกาศในราชกิจานุเบกษา ฉบับประกาศทั่วไป เล่ม ๑๑๓ ตอนพิเศษ ๕๒ ง ลงวันที่ ๒๕ ธันวาคม ๒๕๓๙ นับถึงปัจจุบันมีอายุ ๒๓ ปี

2) ที่ตั้งของหมู่บ้านหรือชุมชนหรือตำบล (แผนที่ประกอบ)

องค์การบริหารส่วนตำบลค้างพลู ตั้งอยู่ทิศตะวันตกเฉียงใต้ของอำเภอโนนไทย ระยะทางจากอำเภอโนนไทยถึงองค์การบริหารส่วนตำบล ๑ กิโลเมตร ที่ทำการตั้งอยู่บนที่ดินสาธารณประโยชน์บึง โหงงน้อย บ้านค้างพลูใต้ หมู่ ๓ ตำบลค้างพลู อำเภอโนนไทย จังหวัดนครราชสีมา

อาณาเขต

ตำบลค้างพลูมีอาณาเขตติดต่อกับตำบลต่าง ๆ ดังนี้

ทิศเหนือ ติดกับเขตเทศบาลตำบลบัลลังก์ และองค์การบริหารสายออ

ทิศตะวันออก ติดกับเขตองค์การบริหารส่วนตำบลโนนไทย และองค์การบริหารส่วนตำบล สำโรง

ทิศใต้ ติดกับเขตองค์การบริหารส่วนตำบลพันดุง อำเภอขามทะเลสอ

ทิศตะวันตก ติดกับเขตองค์การบริหารส่วนตำบลบ้านวัง

เนื้อที่

พื้นที่ตำบลค้างพลูมีเนื้อที่ประมาณ ๕๘.๗๓ ตารางกิโลเมตร หรือ คิดเป็นจำนวน ๓๖,๗๐๖ ไร่

3) ลักษณะภูมิประเทศ

สภาพพื้นที่ทั่วไปเป็นที่ราบสูง สภาพดินร่วนปนทรายเก็บความชุ่มชื้นได้น้อย ความอุดมสมบูรณ์ของดินต่ำมีเกลือขึ้นอยู่ทั่วไป


4) ลักษณะภูมิอากาศ

สภาพอากาศตลอดทั้งปี อากาศเป็นแบบมรสุม มี 3 ฤดู สภาพอากาศโดยทั่วไปค่อนข้างจะแห้งแล้ง เนื่องจากไม่มีป่าไม้ ให้ความชุ่มชื้น ปริมาณน้ำฝนโดยเฉลี่ยตลอดปี 924.4 มิลลิเมตร สภาวะฝนตกมักทิ้งช่วงในต้นฤดูกาลเพาะปลูก และตกหนักในช่วงปลายฤดูกาล (เดือนกันยายน) ประกอบกับพื้นที่ดินขาดคุณสมบัติในการเก็บกักน้ำทำให้น้ำไหลซึมลงอย่างรวดเร็ว ไม่สามารถใช้ประโยชน์ได้ อย่างเต็มที่ไม่เพียงพอต่อการอุปโภคบริโภคและการเกษตรกรรม

5) ลักษณะของดิน

ลักษณะของดินเป็นดินร่วมปนทรายเก็บความชุ่มชื้นได้น้อย ความสมบูรณ์ของดินต่ำมีเกลือขึ้นอยู่ทั่วไป

**รูปแผนที่**



**(๒) ด้านการเมือง/การปกครอง**

1) เขตการปกครอง

องค์การบริหารส่วนตำบลค้างพลู แบ่งการปกครองออกเป็น ๑๐ หมู่บ้าน ได้แก่

รายชื่อกำนัน/ผู้ใหญ่บ้าน

|  |  |  |
| --- | --- | --- |
| **หมู่ที่** | **ชื่อหมู่บ้าน** | **หมายเหตุ** |
| ๑ | บ้านค้างพลูเหนือ |  |
| ๒ | บ้านชิน |  |
| ๓ | บ้านค้างพลูใต้ |  |
| 4 | บ้านหนองราง |  |
| 5 | บ้านหนองเขวา |  |
| 6 | บ้านกะพี้ |  |
| 7 | บ้านหนองตาล |  |
| 8 | บ้านหนองบัว |  |
| 9 | บ้านโนนหินขาว |  |
| 10 | บ้านค้างพลูกลาง |  |

**(๓) ประชากร**

ตำบลค้างพลูมีหมู่บ้าน จำนวน 10 หมู่บ้าน มีจำนวนครัวเรือน 1,449 หลังคาเรือน มีจำนวนประชากรทั้งสิ้น 5,358 คน บ้านค้างพลูใต้ หมู่ที่ 3 เป็นหมู่บ้านที่มีประชากรมากที่สุด คือ บ้านค้างพลูใต้ หมู่ที่ 3 จำนวน 825 คน หมู่บ้านที่มีจำนวนประชากรน้อยที่สุดคือ บ้านหนองบัว หมู่ที่ 8 จำนวน 215 คน ความสัมพันธ์ของคนในสังคม/ความขัดแย้ง (ครอบครัว,ภายในหมู่บ้าน,ภายนอกหมู่บ้าน) ประชากรในตำบลค้างพลู ส่วนใหญ่มีความสัมพันธ์กันในระบบเครือญาติและระบบสังคมครอบครัว จะเป็นครอบครัวใหญ่ จะมีทั้งพ่อ แม่ ลูกหลาน ปู่ ย่า ตา ยาย อยู่ในครอบครัวเครือญาติ ซึ่งจะสังเกตได้จากนามสกุลที่ใช้จะลงท้ายด้วยคำว่าค้างพลู เมื่อมีการขยายหรือแยกครอบครัวไปตั้งบ้านเรือนอยู่ ก็ยังคงมีความสัมพันธ์กันรวมทั้งภายนอกหมู่บ้านด้วย โดยส่วนใหญ่จะนับถือกันตามระบบเครือญาติ

**ตารางแสดงจำนวนครัวเรือนและประชากร**

|  |  |  |  |  |  |  |
| --- | --- | --- | --- | --- | --- | --- |
| **ที่** | **ชื่อบ้าน** | **ครัวเรือน** | **ชาย** | **หญิง** | | **รวม** |
| **๑** | หมู่ ๑  บ้านค้างพลูเหนือ | 174 | 331 | 312 | | 643 |
| **๒** | หมู่ ๒  บ้านซิน | 163 | 303 | 340 | | 643 |
| **๓** | หมู่ ๓  บ้านค้างพลูใต้ | 233 | 398 | 427 | | 825 |
| **๔** | หมู่ ๔  บ้านหนองราง | 239 | 379 | 394 | | 773 |
| **๕** | หมู่ ๕  บ้านหนองเขวา | 134 | 240 | 265 | | 505 |
| **๖** | หมู่ ๖  บ้านกะพี้ | 181 | 319 | 320 | | 639 |
| **๗** | หมู่ ๗ บ้านหนองตาล | 95 | 202 | 220 | | 422 |
| **๘** | หมู่ ๘  บ้านหนองบัว | 53 | 109 | 106 | | 215 |
| **๙** | หมู่ ๙ บ้านโนนหินขาว | 107 | 232 | 210 | | 442 |
| **๑๐** | หมู่ ๑๐ บ้านค้างพลูกลาง | 69 | 126 | | 125 | 251 |
| **รวม** | | **๑,๔49** | **๒,๖39** | | **๒,719** | **๕,358** |

อ้างอิงข้อมูล : ระบบสถิติทางการทะเบียน สำนักบริหารการทะเบียน กรมการปกครอง (ข้อมูล ณ เดือนพฤษภาคม 2562)

|  |  |  |  |  |  |  |  |
| --- | --- | --- | --- | --- | --- | --- | --- |
| **ชื่อบ้าน** | **แยกช่วงอายุ(คน)** | | | | | | **รวม**  **(คน)** |
| **๐-๑๗ ปี** | | **๑๘-๕๙ ปี** | | **๖๐ ปี ขึ้นไป** | |
| **ชาย** | **หญิง** | **ชาย** | **หญิง** | **ชาย** | **หญิง** |
| หมู่ ๑  บ้านค้างพลูเหนือ | 70 | 50 | 210 | 199 | 51 | 63 | **634** |
| หมู่ ๒  บ้านซิน | 55 | 66 | 191 | 211 | 57 | 63 | **643** |
| หมู่ ๓  บ้านค้างพลูใต้ | 74 | 87 | 257 | 247 | 67 | 93 | **525** |
| หมู่ ๔  บ้านหนองราง | 66 | 64 | 245 | 240 | 68 | 90 | **773** |
| หมู่ ๕  บ้านหนองเขวา | 44 | 38 | 147 | 158 | 49 | 69 | **505** |
| หมู่ ๖  บ้านกะพี้ | 64 | 65 | 215 | 202 | 40 | 53 | **639** |
| หมู่ ๗ บ้านหนองตาล | 47 | 42 | 125 | 142 | 30 | 36 | **422** |
| หมู่ ๘  บ้านหนองบัว | 22 | 18 | 69 | 64 | 18 | 24 | **215** |
| หมู่ ๙ บ้านโนนหินขาว | 64 | 52 | 147 | 128 | 21 | 30 | **442** |
| หมู่ ๑๐ บ้านค้างพลูกลาง | 25 | 16 | 84 | 83 | 17 | 26 | **251** |
| **รวม** | 531 | 498 | 1,690 | 1,674 | 418 | 547 | **5,358** |
| **๑,๐๒9** | | **๓,๓44** | | **๙65** | |  |

**(4) สภาพทางสังคม**

สภาพสังคมของคนส่วนใหญ่ในตำบลค้างพลู จะมีความสัมพันธ์กันในระบบเครือญาติและระบบสังคมรอบครัวจะเป็นครอบครัวใหญ่ จะมีทั้งพ่อ แม่ ลูก หลาน ตา ยาย อยู่ในครอบครัวเครือญาติซึ้งจะได้จากนามสกุลที่ใช้ จะลงท้ายด้วยคำว่าค้างพลู มีการขยายหรือแยกครอบครัวไปตั้งบ้านเรือนอยู่ ก็ยังคงมีความสัมพันธ์กันรวมทั้งภายนอกหมู่บ้านด้วย โดยฐานใหญ่จะนับถือกันตามระบบเครือญาติ

**1) ด้านการศึกษา**

ในเขตรับผิดชอบขององค์การบริหารส่วนตำบลค้างพลู มีสถานศึกษา ๒ สังกัด

-สถานศึกษา ๕ แห่ง คือ โรงเรียนบ้านซิน หนองเขวา, โรงเรียนบ้านค้างพลู, โรงเรียนกะพี้ สังกัดสำนักงานพื้นที่เขตการศึกษานครราชสีมา เขต ๒

-ศูนย์พัฒนาเด็กเล็ก ๒ แห่ง คือ ศูนย์พัฒนาเด็กเล็กบ้านค้างพลู, ศูนย์พัฒนาเด็กเล็กบ้านซิน หนองเขวา สังกัดองค์การบริหารส่วนตำบลค้างพลู

**2) ด้านสาธารณสุข**

- มีสถานบริการทางสาธารณสุขของรัฐ จำนวน ๑ แห่ง คือ โรงพยาบาลส่งเสริมสุขภาพตำบลค้างพลู ตั้งอยู่ที่บ้านค้างพลูใต้ หมู่ที่ ๓ ให้บริการกับประชาชน

- มี อสม. ตำบลค้างพลู จำนวน ๑๓๐ คน

**(5) ระบบบริการพื้นฐาน**

1) ด้านการคมนาคม (ทางบก,ทางน้ำ,ทางราง ฯลฯ)

ติต่อระหว่างอำเภอและจังหวัด ทางหลวงแผ่นดินหมายเลข ๒๐๖๘ ถนนลาดยางสายโนนไทย-หนองสรวง ตัดผ่าน ซึ่งหมู่ที่บ้านที่อยู่ติดถนนลาดยาง คือ บ้านค้างพลูเหนือ หมู่ที่ ๑ บ้านค้างพลูใต้ หมู่ที่ ๓ ไปบ้านหนองราง หมู่ที่ ๔ และบ้านหนองบัว หมู่ที่ ๘ แต่ระยะทางจากบ้านหนองบัว หมู่ที่ ๘ ไปบ้านกะพี้ หมู่ที่ ๖ จะเป็นถนนลูกรัง และจะมีถนนลาดยางจากบ้านสำโรง ตำบลสำโรง ไปบ้านซิน หมู่ที่ ๒ และบ้านซิน หมู่ที่ ๒ ไปบ้านหนองตาลหมู่ที่ ๗ เป็นระยะทาง ๑ กิโลเมตร

2) ด้านการไฟฟ้า ในพื้นที่ตำบลค้างพลู ประชาชนในพื้นที่มีไฟฟ้าใช้ร้อยละ 100 ของพื้นที่

3) ด้านการประปา พื้นที่ตำบลค้างพลูมีการประปาในพื้นที่มีระบบประปาจากการสนับสนุนขององค์กรปกครองส่วนท้องถิ่น ซึ่งในทุกแห่งจะมีระบบประปาใช้แต่ยังไม่ครอบคลุมทุกหมู่บ้าน

4) ด้านโทรศัพท์ ในพื้นที่ตำบลค้างพลูด้านการติดต่อสื่อสาร ปัจจุบันประชาชนมีการติดต่อสื่อสารผ่านระบบบริการเครือข่าย AIS TRUE DTAC โดยใช้โทรศัพท์ส่วนตัวในการติดต่อสื่อสาร ระบบเครือข่ายครอบคลุมทุกหมู่บ้าน

**(6) ระบบเศรษฐกิจ**

**1) ด้านการเกษตร**

องค์การบริหารส่วนตำบลค้างพลู ประชากรส่วนใหญ่ประกอบอาชีพด้านเกษตรกรรม พาณิชยกรรม และรับจ้าง

**2) ด้านการปศุสัตว์**

องค์การบริหารส่วนตำบลค้างพลู ประชากร หมู่ที่ 3 บ้านค้างพลูใต้ เลี้ยงสุกรในครัวเรือน และ หมู่ที่ 4 บ้านหนองราง ประกอบอาชีพเลี้ยงสุกรเพื่ออุตสาหกรรม

**3) ด้านการพาณิชย์และกลุ่มอาชีพ**

องค์การบริหารส่วนตำบลค้างพลู ประชากรมีกลุ่มอาชีพทำดอกไม้จันทน์ และกลุ่มปลูกเห็ด

**(๗) ศาสนา ประเพณี วัฒนธรรม**

**1) การนับถือศาสนา**

ประชากรในเขตตำบลค้างพลู ส่วนใหญ่นับถือศาสนาพุทธ ซึ่งจะเห็นได้ว่าทุกหมู่บ้านในเขตตำบลค้างพลู จะมีวัดในหมู่บ้าน ซึ่งตำบลค้างพลูมีวัดทั้งหมด ๘ วัด ๑ สำนักสงฆ์

๑.วัดค้างพลูเหนือ ครอบคลุมพื้นที่บ้านค้างพลูเหนือ หมู่ ๑

๒.วัดบ้านซิน ครอบคลุมพื้นที่บ้านซิน หมู่ ๒

๓.วัดค้างพลูใต้ ครอบคลุมพื้นที่บ้านค้างพลูใต้ หมู่ ๓

๔.วัดหนองราง ครอบคลุมพื้นที่บ้านหนองราง หมู่ ๔

๕.วัดหนองเขวา ครอบคลุมพื้นที่บ้านหนองเขวา หมู่ ๕

๖.วัดกะพี้ ครอบคลุมพื้นที่บ้านกะพี้ หมู่ ๖

๗.วัดหนองตาล ครอบคลุมพื้นที่บ้านหนองตาล หมู่ ๗

๘.วัดโนนหินขาว ครอบคลุมพื้นที่บ้านโนนหินขาว หมู่ ๙

สำนักสงฆ์ค้างพลูกลาง ครอบคลุมพื้นที่บ้านค้างพลูกลาง หมู่ ๑๐

**2) ประเพณีและงานประจำปี**

ประชาชนที่อาศัยอยู่ในเขตองค์การบริหารส่วนตำบลค้างพลู มีงานประเพณีที่จัดเป็นประจำ คือ

- เดือนมกราคม ทำบุญตักบาตรเนื่องในวันขึ้นปีใหม่

- เดือนเมษายน รดน้ำดำหัวผู้สูงอายุ

- เดือนกรกฎาคม งานแห่เทียนเข้าพรรษา

- เดือนพฤศจิกายน งานลอยกระทง

- เดือนธันวาคม งานส่งท้ายปีเก่าต้อนรับปีใหม่

**๘. เศรษฐกิจพอเพียง (ด้านการเกษตรและแหล่งน้ำ)**

การเกษตรกรรม ในเขตองค์การบริหารส่วนตำบลค้างพลู ประชาชนใหญ่ประกอบอาชีพ เกษตรกรรม ทำไร่ ทำนา ทำสวน ปลูกพืชหลายชนิด เช่น ข้าว มันสำประหลัง ข้าวโพด อ้อย มะขามเทศผัก ด้านปศุสัตว์ มีการเลี้ยงวัว เลี้ยงหมู เลี้ยงไก่ ฯลฯ ตามบริเวณที่มีแหล่งน้ำ ตามลำห้วยลำเชียงไกร ซึ่งเป็นแหล่งน้ำด้านเกษตรกรรมหลัก บ่อน้ำสาธารณะ และอาศัยน้ำฝนตามฤดู

**๙. ทรัพยากรธรรมชาติ**

**- แหล่งน้ำธรรมชาติ**

|  |  |  |  |  |
| --- | --- | --- | --- | --- |
| **ที่** | **แหล่งน้ำธรรมชาติ** | **ที่ตั้ง** | **จำนวน**  **(ไร่)** | **หมายเหตุ** |
| ๑ | บึงหนองบัว | ม.๘ | ๑๙๐ | มีน้ำตลอดปี ใช้ในอุปโภคบริโภค/แหล่งประมง |
| ๒ | ค้างพลูเหนือ | ม.๑ | ๘๐ | มีน้ำตลอดปี ใช้ในอุปโภคบริโภค/แหล่งประมง/เกษตร |
| ๓ | โหงงน้อย | ม.๓ | ๑๓๐ | มีน้ำตลอดปี ใช้เป็นแหล่งน้ำสำรอง/แหล่งประมง |

**- แหล่งน้ำธรรมชาติ (ต่อ)**

|  |  |  |  |  |
| --- | --- | --- | --- | --- |
| **ที่** | **แหล่งน้ำธรรมชาติ** | **ที่ตั้ง** | **จำนวน**  **(ไร่)** | **หมายเหตุ** |
| ๔ | โหงงใหญ่ | ม.๓ | ๑๐๐ | สภาพตื้นเขิน ใช้ในการเลี้ยงสัตว์/แหล่งประมง/เกษตร |
| ๕ | บึงหนองไทร | ม.๖ | ๘๐ | มีน้ำตลอดปี มีปัญหาน้ำเค็มใช้ |
| ๖ | ห้วยลำเชียงไกร | ม.๒ | ๔๐๐ | มีน้ำตลอดปี ใช้เป็นแหล่งน้ำสำรอง/แหล่งประมง |
| ๗ | ลำค้างพลู | ม.๓ | ๕๐๐ | ฤดูแล้งน้ำแห้ง ใช้ในการเกษตรกรรม/เลี้ยงสัตว์ |
| ๘ | บึงหนองราง | ม.๔ | ๙๐ | มีน้ำตลอดปี ใช้เป็นแหล่งน้ำสำรอง/แหล่งประมง/เกษตร |
| ๙ | หนองหญ้าขาว | ม.๑๐ | ๘๐ | มีน้ำตลอดปี ใช้เป็นแหล่งน้ำสำรอง/แหล่งประมง |

**ตำบลค้างพลูมีแหล่งน้ำธรรมชาติจำนวน ๙ แห่ง มีลักษณะดังนี้**

**-บึงหนองบัว** เป็นแหล่งน้ำธรรมชาติอยู่ที่ บ้านหนองบัว หมู่ที่ ๘ พื้นที่ประมาณ

๑๘๐ ไร่ ใช้เพื่อการอุปโภคบริโภค และผลิตน้ำปา บ้านหนองราง-หนองบัว-กระพี้

**-บึงค้างพลูเหนือ** เป็นแหล่งน้ำขนาดใหญ่ที่ได้รับการพัฒนาแล้ว สามารถเก็บกักน้ำได้ตลอดปี ใช้ในการปลูกพืชผักในช่วงฤดูแล้งหลังการเก็บเกี่ยว และใช้อุปโภคผลิตน้ำประปาหมู่บ้านค้างพลูเหนือ-ค้างพลูใต้-ค้างพลูกลาง

**-บึงโหงงน้อย** บ้านค้างพลูใต้ มีพื้นที่ประมาณ ๑๓๐ ไร่ มีน้ำตลอดปี ใช้เป็นแหล่งน้ำสำรองในฤดูแล้ง น้ำสีขุ่นขาวไม่เหมาะสมแก่การใช้อุปโภค ชาวบ้านใช้เป็นแหล่ประมงหมู่บ้าน

**-บึงโหงงใหญ่** บ้านค้างพลูใต้ เนื้อที่ประมาณ ๑๐๐ ไร่ สภาพตื้นเขินไม่สามารถเก็บน้ำได้ การใช้ประโยชน์ ใช้ในการเลี้ยงสัตว์ ประมง และพืชเกษตร

-**บึงหนองไทร** บ้านกะพี้ หมู่ที่ ๖ มีพื้นประมาณ ๘๐ ไร่ สภาพตื้นเขิน ขุดลอกแล้วบางส่วน มีน้ำตลอดปี ฤดูแล้งน้ำกร่อย ชาวบ้านใช้เป็นแหล่งประมงหมู่บ้าน

**-ห้วยลำเชียงไกร** เป็นลำห้วยที่ไหลมาจากอ่างลำเชียงไกร ตำบลบัลลังก์ ไหลผ่านเข้ามาทางด้านตะวันตกของบ้านซิน หมู่ที่ ๒ บ้านโนนหินขาว หมู่ที่ ๙ ซึ่งจะไหลผ่านหมู่บ้านมาทางด้านตะวันออกของหมู่บ้าน และไหลออกไปสู้บ้านสำโรง หมู่ที่ ๒ ตำบลสำโรงต่อไป มีน้ำที่สามารถใช้ประโยชน์ได้เฉพาะในฤดูฝนเท่านั้น

**-หนองหญ้าขาว** บ้านค้างพลูกลาง มีพื้นที่ประมาณ ๘๐ ไร่ มีน้ำตลอดปี ใช้เป็นแหล่งน้ำสำรองในฤดูแล้ง น้ำสีขุ่นขาวไม่เหมาะแก่การใช้อุปโภค ชาวบ้านใช้เป็นแหล่งประมงหมู่บ้าน

**-ห้วยค้างพลู** จะไหลมาจากตำบลบ้านวัง ผ่านบ้านค้างพลูเหนือ หมู่ที่ ๑ และบ้านค้างพลูใต้ หมู่ที่ ๓ และไหลมาบรรจบกันกับห้วยลำเชียงไกร บริเวณเหนือฝายกั้นน้ำห้วยลำเชียงไกร บริเวณเหนือฝายกั้นน้ำห้วยลำเชียงบ้านซิน หมู่ที่ ๒ แต่ห้วยค้างพลูมีน้ำเฉพาะช่วงฤดูแล้งจะไม่มีน้ำขังอยู่เสมอ

**-บึงหนองราง** เป็นบึงที่มีน้ำขังตลอดปี ประชาชนใช้เป็นแหล่งประมงหมู่บ้าน เพื่อการเลี้ยงสัตว์ ในฤดูแล้งน้ำกร่อยใช้ในการเกษตรได้ไม่ดีนัก

**-แหล่งน้ำใต้ดิน**

ตำบลค้างพลูไม่สามารถที่จะนำน้ำใต้ดินมาใช้ประโยชน์ได้ เพราะมีปัญหาเรื่องน้ำเค็ม

**- แหล่งน้ำที่มนุษย์สร้างขึ้น**

|  |  |  |  |
| --- | --- | --- | --- |
| **ลำดับที่** | **ชื่อแหล่งน้ำ** | **เนื้อที่โดยประมาณ(ไร่)** | **หมายเหตุ** |
| ๑ | สระประมงหมู่บ้าน บ้านค้างพลูเหนือ | ๑๐ | มีน้ำตลอดปี |
| ๒ | สระ บ้านซิน | ๑๒ | มีน้ำน้อย |

**- แหล่งน้ำที่มนุษย์สร้างขึ้น (ต่อ)**

|  |  |  |  |
| --- | --- | --- | --- |
| **ลำดับที่** | **ชื่อแหล่งน้ำ** | **เนื้อที่โดยประมาณ(ไร่)** | **หมายเหตุ** |
| ๓ | สระระเริง บ้านซิน | ๒ | มีน้ำตลอดปี |
| ๔ | สระวัดค้างพลูใต้ | ๘ | มีน้ำตลอดปี |
| ๕ | สระหนองกลางบ้านหนองราง | ๕ | มีน้ำตลอดปี |
| ๖ | สระวัดหนองเขวา | ๑๕ | มีน้ำตลอดปี |
| ๗ | สระดอนพะงาด บ้านหนองเขวา | ๑๐ | มีน้ำน้อย |
| ๘ | สระหนองขาม บ้านหนองเขวา | ๒๐ | มีน้ำน้อย |
| ๙ | สระประมงบ้านกะพี้ | ๑ | มีน้ำน้อย |
| ๑๐ | สระบ้านหนองตาล(สระประปา) | ๒๐ | มีน้ำตลอดปี |
| ๑๑ | สระบ้านหนองตาล | ๑๐ | มีน้ำตลอดปี |
| ๑๒ | สระบ้านโนนหินขาว | ๑๕ | มีน้ำน้อย |
| ๑๓ | สระประมงหนองหญ้าขาวบ้านค้างพลูกลาง | ๘ | มีน้ำตลอดปี |

ในพื้นที่ตำบลค้างพลู มีการขุดสระน้ำ เพื่อใช้ประโยชน์ในการอุปโภคและบริโภคเท่านั้น ซึ่งสระน้ำที่ขุด โดยโครงการ กสช. โครงการประมงหมู่บ้าน โครงการพัฒนาแหล่งน้ำของกระทรวงเกษตร โครงการพัฒนาตำบล โครงการพัฒนาแหล่งน้ำของ อบต. จะมีอยู่ทุกหมู่บ้าน ซึ่งในปีที่ฝนตกต้องตามฤดูกาลก็เพียงพอในการอุปโภคบริโภค แต่ส่วนใหญ่จะมีน้ำน้อยเนื่องจากภัยแล้ง

**(10) ด้านความปลอดภัยในชีวิตและทรัพย์สิน** องค์การบริหารส่วนตำบลค้างพลู มีเวรยามท้องถิ่น ๑ แห่ง ดูแลความสงบเรียบร้อยของประชาชน

**(11) ด้านการป้องกันและบรรเทาสาธารณภัย**

- มีรถยนต์บรรทุกน้ำเอนกประสงค์ขนาด ๔,๐๐๐ ลิตร จำนวน ๑ คัน

- มีรถกู้ชีพ EMS จำนวน ๑ คัน

- มีเจ้าหน้าที่ป้องกันและบรรเทาสาธารณภัย จำนวน ๑ คน

- มี อปพร. ตำบลค้างพลู จำนวน 92 คน